હાલ જૂનાગઢના માળીયા તાબેના જુથળ ગામે પિતાના ઘરે રહેતી ચાંદની બેન કિશોરભાઈ ભરડા એ પોલીસને એવા મતલબની ફરિયાદ આપી હતી કે આશરે ચારેક માસ પૂર્વે પોતાના લગ્ન માળીયા તાલુકાના વિસણવેલ ગામે સીમ વિસ્તારમાં વાડીએ રહેતા રજનીભાઈ માંડાભાઇ વાળા સાથે થયેલ લગ્નજીવનની પ્રથમ રાત્રી એજ પતિ રજનીએ પોતે તેણીની સાથે પતિ પત્નીના સંબંધો રાખવા સક્ષમ ના હોવાનો ધડાકો કર્યો હતો ફરિયાદીએ તો મારી સાથે લગ્ન શા માટે કર્યા એવું કહેતા પતિએ નફ્ફટાઈ પૂર્વક મારા અને મારા પરિવાર ની સેવા ચાકરી કરવા માટે નોકરાણી ની જરૂર હતી તેવું જણાવેલ લગ્નજીવનમાં ભંગાણ પડશે તો મા-બાપની આબરૂ જવાની બીકે તેમજ સમય જતા સૌ સારાવાના થઈ જશે તેવી આશાએ ચારેક માસ જેટલો સમય સહન કર્યા બાદ ગત તારીખ ૪ ઓગસ્ટના છેલ્લા થોડાક સમયથી પરિવારના અન્ય સભ્યો એ મારી સાથે બોલવાનું બંધ કરી દીધું છે તું તારા ભિખારી જેવા બાપને ત્યાંથી કંઈ કરિયાવર લાવી નથી તેવા મેણાટોણા મારી અને અપમાનજનક વ્યવહાર કરે છે તેમ પોતાના પતિને તેણીએ ફરિયાદ કરતા પતિ ઉશ્કેરાઈ ગયેલ અને આ ઘરમાં રહેવુ હોય તો આવુજ ચાલસે તેવુ કહી ઘરમાં આ વાતને લઇને મોટો ઝઘડો થયેલો અને પતિ સહિતના સાસરિયા ઓએ ભૂંડી ગાળો કાઢી મારઝૂડ કરી વહેલી સવારના તેણીને ઘરમાંથી પહેરેલા કપડે કાઢી મુકેલ જુથળ ગામે પિતાના ઘરે જઈ સઘળી હકીકત વર્ણવતા પિતાએ તેમજ પરિવારના અન્ય સભ્યોએ તેણીના સાસરીયાઓ સાથે વાતચીતનો દૌર શરૂ કરતા અમારે તારી દીકરી જોઈતી નથી છુટાછેડા લખી આપો આવુ કહી ભૂંડી ગાળો કાઢી ધાકધમકીઓ આપ્યાની ફરિયાદ પરણિતાએ પોતાના પતિ રજનીભાઈ માંડાભાઈ વાળા સસરા માંડાભાઇ, સાસુ રૂડીબેન,નણંદ લલીતાબેન,મુક્તાબેન,અને જેઠ દિપક, સહિતના કુલ છ સાસરિયાઓ વિરુદ્ધ મહિલા પોલીસ સ્ટેશનમાં આપતા પોલીસે આગળની તજવીજ હાથ ધરી હતી.